 H O T A R Â R E privind aprobarea concesionarii unor terenuri proprietate privata a judetului Ialomita situate în intravilanul localitatilor Slobozia, Urziceni si Fetesti Consiliul Judetean Ialomita, Având în vedere: - Expunerea de motive nr 2096 din 19 03 2008 a Presedintelui Consiliului Judetean Ialomita Examinând: - Raportul de evaluare proprietati imobiliare întocmit de A I ILIESCU - P F A Iliescu Viorel Nicu Marius - expert evaluator proprietati imobiliare, înregistrat la Consiliul Judetean Ialomita sub nr 1940/13 03 2008; - Adresa nr 303456/17 03 2008 a Directiei Generale a Finantelor Publice Ialomita; - Raportul nr 1974 din 14 03 2008 al Directiei Achizitii si Patrimoniu; - Raportul nr 2345 din 25 03 2008 al Comisiei pentru amenajarea teritoriului, urbanism, agricultura si dezvoltare regionala; - Raportul nr 2327 din 25 03 2008 al Comisiei juridice si de disciplina; - Raportul nr 2281 din 24 03 2008 al Comisiei economico - financiara, protectia mediului si turism În conformitate cu: - prevederile art 91 alin 4 lit b din Legea administratiei publice locale nr 215/2001, republicata; - prevederile Ordonantei de Urgenta a Guvernului nr 54/2006 privind regimul contractelor de concesiune de bunuri proprietate publica, cu modificarile si completarile ulterioare; - prevederile Normelor metodologice de aplicare a Ordonantei de Urgenta a Guvernului nr 54/2006 privind regimul contractelor de concesiune de bunuri proprietate publica, aprobate prin Hotarârea de Guvern nr 168/2007 În temeiul art 97 alin 1 din Legea administratiei publice locale nr 215/2001, republicata, H O T A R A S T E : Art 1 Se aproba Studiile de oportunitate privind concesionarea terenurilor din domeniul privat al judetului Ialomita, situate în intravilanul localitatilor Slobozia, Urziceni si Fetesti, prevazute în anexele 1a, 1b si 1c la prezenta hotarâre Art 2 (1) Se aproba concesionarea prin procedura de licitatie publica a terenurilor din domeniul privat al judetului Ialomita situate în intravilanul localitatilor Slobozia, Urziceni si Fetesti având elementele de identificare prevazut în anexele nr 2a, 2b si 2c la prezenta hotarâre (2) În cazul în care în urma publicarii anuntului de licitatie nu au fost depuse cel putin 3 oferte valabile, procedura se anuleaza si se va organiza o noua licitatie (3) Daca dupa repetarea procedurii de licitatie nu au fost depuse cel putin 3 oferte valabile se va aplica procedura de negociere directa Art 3 Se aproba documentatia de atribuire a contractului de concesiune prevazuta în anexele nr 3a, 3b si 3c, la prezenta hotarâre Art 4 (1) Terenurile din domeniul privat al judetului Ialomita situate în intravilanul localitatilor Slobozia, Urziceni si Fetesti sunt destinate realizarii unor investitii pentru activitati de comert, servicii si productie care sa contribuie la dezvoltarea economica locala si la absorbtia fortei de munca disponibila (2) Durata concesiunii este de 49 de ani (3) La realizarea investitiilor pentru activitati de comert, servicii si productie vor fi respectate prevederile documentatiilor de urbanism si de amenajare a teritoriului, aprobate potrivit legii Art 5 Se aproba pretul de pornire a licitatiei determinat potrivit documentatiei de atribuire a contractului de concesiune, prevazut în caietul de sarcini capitolul ,,Redeventa minima si modul de calcul a acesteia", dupa cum urmeaza: - Slobozia - 7,358 lei/mp/an - Urziceni - 4,013 lei/mp/an - Fetesti - 2,502 lei/mp/an Art 6 Criteriul de atribuire a contractelor de concesiune este cel mai mare nivel al redeventelor Art 7 (1) Redeventa datorata de concesionari se indexeaza cu indicele de inflatie comunicat la 1 ianuarie al fiecarui an de Institutul National de Statistica pentru anul precedent si se plateste anual pâna la data de 15 ianuarie a anului respectiv (2) Pentru perioada cuprinsa de la data încheierii contractului de concesiune pâna la 31 decembrie a anului în care s-a încheiat contractul, redeventa se plateste în termen de 5 zile de la data semnarii contractului de catre parti Art 8 (1) Se constituie Comisia de evaluare a ofertelor pentru concesionarea terenurilor proprietate privata a judetului Ialomita situate în intravilanul localitatilor Slobozia,Urziceni si Fetesti în urmatoarea componenta: Presedinte: - Vâlcan Cezar - director executiv - Directia Achizitii si Patrimoniu; Membrii: - Mosescu Valeriu - consilier - Directia Achizitii si Patrimoniu - Andreescu Sorin - consilier - Directia Achizitii si Patrimoniu; - Mocanu Tudor Gheorghe - trezorier sef - Directia Generala a Finantelor Publice Ialomita; - Cazacu Maria - referent de specialitate - Directia Achizitii si Patrimoniu; Secretar: - Paraipan Claudiu - Consilier juridic - Directia Achizitii si Patrimoniu; Membrii de rezerva: - Dinu Maria - consilier - Directia Achizitii si Patrimoniu; - Petre Nicolae- Referent de specialitate - Directia Achizitii si Patrimoniu; (2) Comisia de evaluare a ofertelor constituita potrivit alin 1 îndeplineste urmatoarele atributii : a) analizeaza si selecteaza ofertele pe baza datelor, informatiilor si documentelor cuprinse în plicul exterior ; b) întocmeste lista cuprinzând ofertele admise c) analizeaza si evalueaza ofertele d) întocmeste raportul de evaluare prevazut în normele metodologice de aplicare a Ordonantei de Urgenta a Guvernului nr 54/2006 privind regimul contractelor de concesiune de bunuri proprietate publica e) întocmeste procesele verbale privind rezultatele analizei ofertelor f) desemneaza oferta câstigatoare Art 9 Anexele 1a, 1b, 1c, 2a , 2b, 2c, 3a, 3b, 3c fac parte integranta din prezenta hotarâre Art 10 Directiile de specialitate din cadrul aparatului de specialitate al Consiliului Judetean Ialomita vor aduce la îndeplinire prevederile prezentei hotarâri care va fi comunicata persoanelor nominalizare la art 8(1) si publicata prin grija Secretarului judetului Ialomita PRESEDINTE, Contrasemneaza Vasile Silvian CIUPERCA Secretar al judetului Ialomita, Constantin STOENESCU Documentatia se poate studia la sediul Consiliului Judetean Ialomita Nr 20 Adoptata astazi 31 03 2008 la Slobozia 2 